12. ΒΑΣΙΛΙΚΟΝ ΔΙΑΤΑΓΜΑ της 2/28 Αυγ. 1958 (ΦΕΚ Α΄ 131) Περί μειώσεως των εργοδοτικών εισφορών των καταβαλλομένων υπέρ του ΙΚΑ επί των μισθών και ημερομισθίων των αναλογούντων εις την παραγωγήν διατετηρημένων λαχανικών και τοματοπολτού. Έχοντες υπ' όψει: 1)τας διατάξεις του άρθρ. 5 του Νόμ. 2861/54 «περί μέτρων ενισχύσεως της εξαγωγής βιομηχανικών και άλλων εγχωρίων προϊόντων» και 2)την υπ' αριθ. 283 γνωμοδότησιν του Συμβουλίου Επικρατείας, προτάσει των Ημετέρων επί του Συντονισμού, Οικονομικών, Εμπορίου, Βιομηχανίας και Εργασίας Υπουργών, απεφασίσαμεν και διατάσσομεν: Άρθρον μόνον.-Εις περίπτωσιν εξαγωγής διατετηρημένων λαχανικών της δ. κλάσ. 13β και τοματοπολτού της δασμ. κλάσεως 13ε της Κατηγορίας Γ' του εν ισχύϊ Τελωνειακού Δασμολογίου Εισαγωγής, η υπέρ του Ι.Κ.Α. καταβαλλομένη εργοδοτική εισφορά επί των μισθών και ημερομισθίων των αναλογούντων εις την παραγωγήν των εξαγομένων ανωτέρω_προϊόντων μειούται καθοριζομένη ίση προς το ποσόν της υπό των μισθωτών καταβαλλομένης τοιαύτης. Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 